钦定古今图书集成/理学汇编/字学典/第100卷 > 孙翔
## 钦定古今图书集成/理学汇编/字学典/第100卷 > 孙翔

按《苏州府志》：“孙过庭子翔，亦善书。”

===薛稷===按《唐书》本传：“薛稷，字嗣通，道衡曾孙。以辞章自名。景
龙末，为昭文馆学士。初，贞观、永徽闲，虞世南、褚遂良
以书颛家，后莫能继。稷外祖魏徵家多藏虞、褚书，故
锐精临仿，结体遒丽，遂以书名天下。画又绝品，睿宗
在藩，喜之，以其子伯阳尚仙源公主。及践阼，封晋国
公，历太子少保、礼部尚书。”

按《旧唐书》本传：“薛稷好古博雅，尤工隶书。”

按《书断》：“薛稷，河东人。书学褚公，尤尚绮丽，媚好肤肉，
得师之半，可谓河南公之高足，甚为时所珍尚。”
按《唐朝名画录》：“薛稷书师褚河南，时称买褚得薛，不
失其节。”

按《广川书跋》：“薛稷于书得欧、虞、褚、陆遗墨至备，故于
法可据。”

按：《舆地纪胜》：“薛稷书‘慧普寺’三字，方径三尺，笔画雄
健。在通泉寿圣寺聚古堂。”

按：《书学传授》薛少保传李北海，邕与贺监知章同鸣开元之间。